Държавен вестник, бр. 98, 2025 г., стр. 9

БРОЙ  98	
Д Ъ Р Ж А В Е Н  В Е С Т Н И К 	
СТР.  9  
2.5.1. Специалистите по здравни грижи 
осъществяват дейността си при спазване на 
изискванията на Закона за съсловните орга­
низации на медицинските сестри, акушерките 
и асоциираните медицински специалисти, на 
лекарските асистенти, на зъботехниците и на 
помощник-фармацевтите, наредбата по чл. 7, 
ал. 1 от Закона за съсловните организации на 
медицинските сестри, акушерките и асоциира­
ните медицински специалисти, на лекарските 
асистенти, на зъботехниците и на помощ­
ник-фармацевтите, Кодекса за професионална 
етика на медицинските сестри, акушерките 
и асоциираните медицински специалисти, 
Правила за добра медицинска практика по 
здравни грижи. Те задължително участват в 
програма за продължаващо обучение.
2.5.2. В структурите по ендокринология 
и болести на обмяната в болничната помощ 
старшата медицинска сестра притежава образо­
вателно-квалификационна степен „бакалавър“ 
или „магистър“ по специалност „Управление 
на здравните грижи“.
2.6. Изисквания към други лица, осъ­
ществяващи професионална дейност, имаща 
отношение към специалността – правата и 
задълженията на персонала в лечебните заве­
дения и структурите, осъществяващи дейности 
по ендокринология, се определят с правилника 
за устройството, дейността и вътрешния ред 
на съответното лечебно заведение и с длъж­
ностните характеристики. 
3. Изисквания за осъществяване на дей­
ността по специалността „Ендокринология и 
болести на обмяната“.
3.1. Изисквания за осъществяване на 
дейността в първичната извънболнична ме­
дицинска помощ.
Дейността по ендокринология в първичната 
извънболнична медицинска помощ се извърш­
ва съгласно изискванията на медицинския 
стандарт по „Обща медицина“.
3.2. Изисквания за осъществяване на дей­
ността по специалността „Ендокринология 
и болести на обмяната“ в специализираната 
извънболнична медицинска помощ.
3.2.1. Изисквания към структурата за осъ­
ществяване на дейността:
3.2.1.1. Устройство и оборудване на поме­
щенията – ендокринологичен кабинет, мани­
пулационна – спазват се основните изисквания 
към устройството и оборудването на лечебни 
заведения за извънболнична помощ.
3.2.1.2. Изисквания за медицинска апара­
тура и оборудване:
Ендокринологичният кабинет е оборудван 
с глюкомер с набор тест-ленти за определяне 
на кръвната захар, глюкомер с възможност за 
измерване на бета-кетон, набор за изследване 
на неврологичен статус – камертон 128Hz, 
монофиламент 10 г, уред за температурна 
чувствителност, инсулинови спринцовки с 
игли, инсулинови писалки, кантар, ръстомер, 
мек шивашки метър, спешен шкаф с живо­
тоспасяващи лекарствени продукти (може да 
е общ за няколко кабинета и да се намира в 
манипулационната). Лекарствени продукти от 
първа необходимост за оборудване на шкаф 
с животоспасяващи лекарствени продукти: 
водно-солеви и глюкозни разтвори, глюкагон 
и бързодействащ инсулин, антихипертензив­
ни, диуретици, кортикостероиди, аналгетици, 
епинефрин.
3.2.1.3. Изисквания за персонал.
3.2.1.3.1. В амбулаториите за специализира­
на извънболнична медицинска помощ работят 
лекари с призната специалност „Ендокрино­
логия и болести на обмяната“. 
3.2.1.3.2. В амбулаториите за специализира­
на извънболнична медицинска помощ могат 
да работят и медицински сестри.
3.2.2. Изисквания към процеса на осъщест­
вяване на дейността.
3.2.2.1. Изисквания за вида и обема меди­
цински дейности:
3.2.2.1.1. В обхвата на дейността по ендокри­
нология и болести на обмяната се включват 
следните дейности:
3.2.2.1.1.1. здравно информационни, промо­
ция на здравето – запознаване на пациентите с 
рисковите фактори за конкретното ендокринно 
заболяване;
3.2.2.1.1.2. планиране на профилактичните 
прегледи и уведомяване на подлежащите на 
профилактичен преглед лица за определеното 
време и място на профилактичния преглед; 
3.2.2.1.1.3. Z13.1 профилактични прегледи 
на лица с повишен риск от захарен диа­бет; 
3.2.2.1.1.4. диспансеризация на лица със 
заболявания съгласно Наредба № 8 от 2016 г. 
за профилактичните прегледи и диспансери­
зацията; диспансеризация при специалист по 
„Ендокринология и болести на обмяната“ се 
осъществява, след изричен отказ на пациента 
от диспансеризация при общопрактикуващ 
лекар при съобразяване с Наредба № 8 от 
2016 г. за профилактичните прегледи и дис­
пансеризацията;
3.2.2.1.1.5. Z50.8 обучение на пациенти с 
ендокринни заболявания и техните семейства;
3.2.2.1.1.6. диагностично-лечебна дей­
ност – диагностика на остри или изострени 
хронични заболявания, извън дейностите по 
диспансеризация, след насочване от ОПЛ;
3.2.2.1.1.7. консултация на пациенти с ен­
докринно заболяване;